การอ้างว่าทำแท้งเพื่อเห็นแก่เด็กที่จะเกิดมาพิการไม่ได้ ถือว่ามีความผิด เพราะอะไร
ก. หญิงที่ตั้งครรภ์จะยอมหรือไม่ยินยอมให้ผู้อื่นทำให้ตนแท้งลูกก็ได้
ข. ต้องเป็นการกระทำของนายแพทย์
ค. มีความจำเป็นเนื่องจากสุขภาพของหญิงที่ตั้งครรภ์
ง. เพราะกฎหมายมุ่งคุ้มครองเด็ก การที่เด็กจะเกิดมาไม่สมประกอบ ไม่ได้หมายความว่า เด็กคนนั้นไม่ควรเกิดมาบนโลกนี้
คำตอบคือ ง.  เนื่องจาก เพราะการอ้างว่าทำแท้งเพื่อเห็นแก่เด็กที่จะเกิดมาพิการไม่ได้ ถือว่ามีความผิด เนื่องจากกฎหมายมุ่งคุ้มครองเด็ก การที่เด็กจะเกิดมาไม่สมประกอบ ไม่ได้หมายความว่า เด็กคนนั้นไม่ควรเกิดมาบนโลกนี้ เพราะอย่างไรคนพิการหรือไม่สมประกอบ ก็มีศักดิ์ศรีความเป็นมนุษย์เท่ากับคนปกติทุกประการ น่าเห็นใจคุณผู้หญิงที่ต้องลำบากอุ้มท้องแล้วยังมีปัญหาในเรื่องการทำแท้งอีก อย่างไรก็ตาม หากเป็นการตั้งท้องโดยความตั้งใจและมีความพร้อม ปัญหาการทำแท้งก็คงจะลดน้อยลงไปมาก

การทำแท้ง คือ การทำให้แท้งลูก ทำให้ลูกออกมาก่อนกำหนดโดยไม่มีชีวิตอยู่นั่นเอง คงจะเคยเห็นหรือได้ยินข่าวว่าจะมีการแก้กฎหมายให้หญิงสามารถทำแท้งได้โดยถูกกฎหมาย นั่นแสดงว่า ปัจจุบัน การทำแท้งนั้นโดยหลักแล้ว ยังถือว่าเป็นเรื่องที่ผิดกฎหมายอยู่นั่นเอง ตามกฎหมายแล้ว การทำแท้งนั้น ไม่ว่าหญิงที่ตั้งครรภ์นั้นจะยอมหรือไม่ยินยอมให้ผู้อื่นทำให้ตนแท้งลูกก็ตาม ผู้ที่ทำให้หญิงนั้นแท้งลูกมีความผิดฐานทำให้หญิงแท้งลูก ส่วนตัวผู้หญิง หากทำแท้งเอง หรือยอมให้ผู้อื่นทำแท้งให้ ก็มีความผิดเช่นกัน ที่กฎหมายเขียนอย่างงี้ก็เพื่อคุ้มครองเด็กในท้องนั่นเอง เด็กยังไม่คลอดออกมา ยังช่วยเหลือตัวเองไม่ได้ ก็จะถูกฆ่าปิดปากซะแล้ว กฎหมายเลยมาช่วยไว้ แต่เช่นเคย มีหลักแล้วก็ต้องมีข้อยกเว้น ไม่งั้นก็จะเคร่งครัดจนเกินไป
65.กฎหมายอาญาความผิดเกี่ยวกับชีวิตและร่างกาย,2.ประมวลกฎหมายอาญา